  Виталий Пронин Кылем арня вискын Башкириын, Киров но Пермь улосъёсын нырысетӥ лымы усиз. Ку Удмурт шаер тӧдьыэктоз? Куазез эскеронъя «Фобос» центр ивортэмъя, республикаын нырысетӥ лымы усёз 19-тӥ октябрь котырын. Шаерысьтымы куазез эскеронъя станцилэн аслаз малпанэз. Октябре сое витёно ӧвӧл, та толэзь шуныт возиськоз, шуо отын.Вуоно арняе шаертӥмы антициклон ортчоз. Со асьмелы зор, бускель улосъёслы лымы ваёз. Уйёсы -3-6 градус, нуназеосы +10+15 градус возиськоз.Ольга Корепанова Туспуктӥз А. Горбунов    